b'\n_START_ARTICLE_\nFran\xc3\xa7ois Hollande\n_START_SECTION_\nBiografija\n_START_PARAGRAPH_\n1974\xe2\x80\x931980 m. baig\xc4\x97 Pary\xc5\xbeiaus auk\xc5\xa1t\xc4\x85j\xc4\x85 prekybos studij\xc5\xb3 mokykl\xc4\x85, Politini\xc5\xb3 studij\xc5\xb3 institut\xc4\x85 ir Nacionalin\xc4\x99 administravimo mokykl\xc4\x85._NEWLINE_1980 mokes\xc4\x8di\xc5\xb3 inspekcijos referentas, auditorius, 1981 m. Eliziejaus r\xc5\xabm\xc5\xb3 tarnautojas, 1983 m. Vyriausyb\xc4\x97s kabineto direktorius Makso Galo ir Rolano Diuma vyriausyb\xc4\x97se, 1988\xe2\x80\x931992 m. ekonomikos profesorius, 1992 m. Ne\xc4\xafgali\xc5\xb3j\xc5\xb3 konsultacin\xc4\x97s tarybos prezidentas, 1994 m. PS ekonomikos patar\xc4\x97jas, 1993\xe2\x80\x931997 m. \xc5\xbdako Deloro klubo prezidentas._NEWLINE_1974 m. Pranc\xc5\xabzijos nacionalin\xc4\x97s student\xc5\xb3 s\xc4\x85jungos lyderis, F. Miterano rinkim\xc5\xb3 kampanijos dalyvis, nuo 1980 m. Pranc\xc5\xabzijos socialist\xc5\xb3 partijos (PS) narys. Nuo 1997 m. lapkri\xc4\x8dio 27 d. PS pirmasis sekretorius. 2005 m. buvo perrinktas, gavo 77\xc2\xa0% bals\xc5\xb3. Nuo 1999 m. Socialist\xc5\xb3 Internacionalo Pirmininko pavaduotojas._NEWLINE_1988\xe2\x80\x931993 m. ir nuo 1997 m. Nacionalin\xc4\x97s asambl\xc4\x97jos narys, 1999 m. buvo Europarlamento narys._NEWLINE_1983\xe2\x80\x931989 m. Uselio (Ussel) miesto tarybos narys, 1992 m. ir 1998\xe2\x80\x932001 m. Limuzino (Limousin) regiono tarybos narys, 1995\xe2\x80\x932001 m. Tulio (Tulle) miesto tarybos narys, nuo 2001 m. Tulio meras._NEWLINE_Buvusi \xc5\xbemona Segolena Ruajal, (S\xc3\xa9gol\xc3\xa8ne Royal), su kuria turi keturis vaikus, taip pat Pranc\xc5\xabzijos socialist\xc5\xb3 partijos veik\xc4\x97ja, Nacionalinio susirinkimo nar\xc4\x97 nuo Puatu \xc5\xa0arento regiono. I\xc5\xa1siskyr\xc4\x97 2007 m., netrukus po to, kai Segolena pralaim\xc4\x97jo 2007 m. prezidento rinkimus, kuriuose kandidatavo. _NEWLINE_Dabartin\xc4\x97 gyvenimo draug\xc4\x97 \xe2\x80\x93 pranc\xc5\xabz\xc5\xb3 politikos \xc5\xbeurnalist\xc4\x97 Val\xc3\xa9rie Trierweiler. Apie judviej\xc5\xb3 santykius paskelbta netrukus po skyryb\xc5\xb3 su Ruajal, nors pora prad\xc4\x97jo susitikin\xc4\x97ti dar 2006 m.'